Ողջունելով ԵԽ գործընկերներին` նախարար Պապիկյանը կարեւորել է Եվրոպայի խորհրդի հետ ձեւավորված ավանդական համագործակցությունը եւ նշել, որ նախարարությունը պատրաստ է կուտակված փորձը հարստացնել համագործակցության նոր ձեւաչափերով։ «Հայաստանում ձեւավորված քաղաքական նոր իրավիճակը լայն հնարավորություններ է ստեղծում Եվրոպայի խորհրդի հետ նոր որակի համագործակցություն ապահովելու համար։ Մեր կառավարության առաջ ծառացած է մի կարեւորագույն խնդիր` դա նոր Ընտրական օրենսգրքի ընդունումն է, որի հարցում ԵԽ-ի աջակցությունը շատ կարեւոր է մեզ համար»,- ասել է նախարարը։ Սուրեն Պապիկյանը հավելել է նաեւ, որ ընտրական օրենսդրության մեջ սպասվող փոփոխությունները հիմք կհանդիսանան Հայաստանում անցկացնել նոր որակի ընտրություններ եւ հույս հայտնել, որ այդ հարցում կարող են ակնկալել ԵԽ-ի աջակցությունը։